text: Populær legepark klar til ny sæson
  22 marts 2012 kl. 08.03
  Med endnu en besøgsrekord i hånden er Madsby Legepark klar til at tage fat på en ny sæson. Sidste år besøgte 335.000 den populære legepark i Fredericia.
  Besøgstallet i Madsby Legepark er steget lige siden legeparken begyndte at tælle gæsterne i parken i 2003, og sidste år er ingen undtagelse. 
  I 2011 blev der registreret det højeste besøgstal nogensinde. Ikke færre end 335.000 valgte at lægge vejen forbi Madsby Legepark. 
  Den nye sæson starter traditionen tro den 1. april 2012.
  